Middelhavets Litoral-Fauna. 
139 
ganer, stemmer overeens med Actiniernes, viser dog nogle 
mærkværdige Eiendommeligheder. Saaledes findes i Mave- 
sækken den ene af de tvende hos Actinierne forekommende, 
Mundspaltens Commissurer begrændsende Folder („coulisses,“ 
Hollard) stærkt udviklet , medens den anden kun er svagt 
markeret, i Form af en dyb Rende omgiven paa hver Side 
af en fremstaaende Kant. Endvidere ere Mesenterialskille- 
væggene, som hos Actinierne strække sig lige ned til Krop- 
pens Basis, langt kortere, idet de kun indtage den øverste 
Halvdeel af Ivrophulen (Visceralhulen), med Undtagelse af 
to af dem, hvilke løbe paralelle nær ved hinanden, dannende 
tilsammen en dyb Rende, som begynder fra den nederste 
Ende af den ovenomtalte Mavefold , hvoraf den synes at 
være en Fortsættelse, lige ned til Bunden af Krophulen, 
hvor de ende ved den derværende Porus. 
Dyrets Farve er meget variabel, idet Kroppen snart er 
holet, lysere eller mørkere, næsten sort, snart kastaniebruim 
med guulgraa urcgelmæssige Baand efter Længden; Ten- 
taklerne snart fiolette, snart brune med guulgraa Ringe eller 
Pletter. Af disse og flere Farveforandringer har delle Chiaje 
med Uret dannet flere Arter (C. cornucopiæ, C. Breræ og 
C. actinioides). 
Jeg fandt denne Polyp saavel ved Neapel som ved 
Messina. Paa det sidste Sted forekommer den især talrig 
i stille Smaabugter eller Vige, 2 — 6 Fod under Søens Speil, 
hvor den lever i et i dyndblandet Sand heelt nedsænket 
Rør, over hvis Munding den øverste Deel af Kroppen med 
dens talrige, en Tragt dannende Tentakler strækkes frem. 
Dette afgiver, seet fra Baaden, et meget smukt Syn, da 
sædvanlig mange af disse Dyr sidde selskabeligt nær ved 
hverandre. Rører man ved Tentaklerne for at gribe Dyret, 
trækker dette sig lynsnart dybt ned i sit Rør, ganske lige- 
